Cristóbal de Moura es convertirà en un eix de vianants\nEl carrer tindrà una rambla enjardinada i un sol carril per sentit per a bicis i trànsit lent\nLa reforma generarà 32.000 metres quadrats nous de zona verda al Poblenou\nBarcelona - Dilluns, 20/11/2017 | Actualitzada 21/11/2017 - 16:42\nL'Ajuntament de Bar-celona ha posat en marxa el projecte de transformació del carrer Cristóbal de Moura, que es convertirà en un gran eix enjardinat d’1,27 quilòmetres de longitud i de fins a 32.000 metres quadrats de zona verda que connectarà amb el parc Central del Poblenou, la rambla Prim i el parc del Besòs.\nEl consistori va explicar ahir, en la presentació del projecte, que les obres del tram entre els carrers Fluvià i Provençals, el primer en què es treballarà, començaran el gener del 2018 i duraran 14 mesos, amb un pressupost de set milions d’euros que permetrà crear un espai central verd i de convivència de 26 metres d’ample amb voreres de 3,5 metres i un carril en plataforma única de 3,5 metres més a cada banda per a bicicletes, vehicles de servei i trànsit a velocitat reduïda. En aquesta primera etapa, es preveu guanyar prop de 3.500 metres quadrats de zona verda.\nEl futur disseny del carrer Cristóbal de Moura\nAquesta actuació ja ha sigut comunicada als veïns, que participaran en una taula de treball per decidir els usos i continguts del plantejament d’aquest nou eix verd. L’ajuntament va assegurar que s’anirà treballant tram a tram, «partint de la base que en aquest mandat s’executarà el de Fluvià-Provençals, i la resta es concretarà en el marc de la taula de treball, tenint en compte les característiques de cadascun i les gestions urbanístiques que falta fer». Sobre quan estarà acabat tot el carrer, el consistori no aporta cap data.\nL’actuació s’emmarca en l’àmbit del districte 22@, on el govern municipal està desenvolupant un nou model de ciutat que impulsa l’activitat econòmica i la vivenda pública i que té com a objectiu generar nous entorns urbans de qualitat i amb continuïtat. En aquest mateix espai també tenen un paper important les superilles que ja s’han començat a desplegar al barri amb opinions enfrontades per part de veïns, comerciants i altres usuaris.\nEl regidor responsable del districte de Sant Martí, Josep Maria Montaner, que ahir va presentar el projecte juntament amb la tinenta d’alcalde d’Urbanisme, Janet Sanz, va destacar que l’obra està vinculada amb l’objectiu de «dotar el 22@ de més espais lliures verds per sanejar la ciutat». «Hem realitzat un esforç en aquesta àrea per crear noves oportunitats i millorar la connectivitat, tal com ja estem fent amb la transformació de Pere IV i l’obertura dels carrers Bolívia i Marroc», va afegir la regidora. Altres plans que hi ha pensats per a la zona són la rehabilitació de Ca l’Alier i la compra de la finca de l’Escocesa.


Resum d'arqueologia de l'any 2017\nInici Història per temàtica Arqueologia Resum d’arqueologia del 2017\nPrincipals troballes del 2017\ngen. 6, 2018\nLa tasca multidisciplinar dels arqueòlegs segueix any rera any. La tècnica i el mètode millora contínuament i els resultats arriben per anar completant els forats buits en el coneixement de les societats del passat.\nRestes trobadea a Qalatga Darband(font: www.invers.com)\nUna novetat tecnològica\nEls eren drons fins fa poc una eina d’espionatge (“tasques d’informació”, en diuen), però s’han “democratitzat” per entrar, també, a l’arqueologia. La imatge aèria sempre ha estat una informació molt valuosa per a tasques de prospecció, i l’ús de drons l’ha facilitada molt. Un exemple és la localització, a l’actual Iraq, d’una de les ciutats fundades per Alexandre i fins ara desconeguda. Qalatga Darband ha estat localitzada per investigadors del British Museum al Kurdistan. De moment, només ha estat localitzada una petita fortificació, però els arqueòlegs seguiran treballant fins el 2020 per estendre l’àrea coneguda.\nLa capital d’Itàlia\nÉs una aposta segura de cara a novetats arqueològiques. Qualsevol intervenció al subsòl del centre de la ciutat és garantia d’èxit. Si l’obra consisteix en construir una nova línia de metro… doncs està clar que els treballs s’aturaran sovint per permetre la tasca “dels del pinzellet”. De moment, la principal descoberta, 17 metres i mig per sota del paviment de la piazza Cemilontana, ha consistit en un tram de més de 30 metres de l’Aqua Appia, l’aqüeducte més antic del que se’n té notícia, construït al segle IV aC.\nTram de l’Aqua Appia localitzat a les obres del metro de Roma (Font: www.archaeology.org)\nUn aqüeducte era una canalització d’aigua construïda a partir d’un mesurat càlcul. El pendent havia de ser suficient per moure l’aigua, però suau per tal que aquesta no agafés massa velocitat ni força. La imatge que ens ha arribat dels aqüeductes és la dels trams aeris, suportats sobre fileres d’arcades. La major part dels aqüeductes però es trobaven sota terra, com el que s’ha localitzat recentment a Roma. Sense canalització d’aigua, no existiria el concepte de ciutat.\nEl massís del Lötschberg\nA 2500 metres d’alçada en plens alps suïssos, enguany s’hi ha localitzat una peça de gran importància. Un estoig de fusta de l’edat del bronze conservat gràcies a l’ambient gèlid de l’entorn que ha estat analitzat per investigadors de la Universitat de York. Mitjançant la tècnica de la gascromatografia-spectometria de massa, s’ha constatat que l’estoig havia contingut una barreja d’espelta, pisana i ordi. És la primera vegada que es constata la presència d’aquests elements en aquesta cronologia.\nEs tracta d’una informació de gran importància per a la investigació de l’alimentació d’aquest període i per tant, de la presencia de l’agricultura ja en aquest període. La localització de la capsa de fusta ens diu que el Lötschberg era un indret de pas. Els individus que hi transitaven portaven aliments per al viatge. Es veu que el “trekking” no és tan modern com volen fer veure els fabricants de material de muntanya.\nLa Cova Gran a Santa Linya (La Noguera). Font: cepap-uab.cat\nD’entre els múltiples i estudis que han sortit a la llum el 2017 destaca el descobriment de les representacions artístiques més antigues trobades fins ara a Catalunya. Un equip del Centre d’Estudis del Patrimoni Arqueològic de la Prehistòria de la Universitat Autònoma de Barcelona ha descobert, a Santa Linya (La Noguera), una sèrie de traços i gravats rupestres datats al Paleolític Superior d’entre 10.000 i 12.000 anys d’antiguitat. En l’anàlisi dels gravats hi han col·laborat experts en conservació i restauració de la secció d’Arqueologia i Art Rupestre de l’Institut Valencià.\nAquesta troballa s’afegeix a la valuosa informació acumulada en les campanyes desenvolupades des d’ínicis dels segle XXI.\nLa Cova Gran presenta una seqüència continuada de fins a 50.000 anys que entre d’altres aspectes, permet profunditzar el coneixement de la desaparició dels neandertals i l’aparició de l’homo sàpiens. És doncs clau en la Prehistòria al sud dels Pirineus i per tant, ha esdevingut un jaciment de referència a Europa.\nLa tasca dels arqueòlegs al nostre país ha estat sovint penalitzada per les retallades resultants de les limitacions imposades pel govern estatal. Ara, s’hi afegeix la quimera i l’arbitrarietat “del 155”. Esperem que ben aviat, els recursos que generem puguin ser emprats per a cobrir les nostres necessitats, també pel que fa al coneixement del patrimoni. Com qualsevol país normal.\nArticle anteriorLa revolta dels burots d’Artés\nProper articleLa Guerra d’Hivern: Finlàndia contra l’URSS\nArqueologia març 19, 2022\nArqueologia febr. 7, 2014


Jaume Camps i Illa – Història de Sabadell S.XIX-XX\nmarç 5, 2019 Jaume Camps i Illa\nSabadell, 13 de març de 1910 – Ciutat de Mèxic, 15 de juny de 1984\nJaume Camps i Illa. Autor desconegut. Arxiu Històric de Sabadell (AHS). Fons Ricard Simó i Bach\nEconomista, sindicalista i polític comunista i socialista\nDesprés de passar per les files anarcosindicalistes es decantà per la Unió General del Treball (UGT) i el Partit Socialista Unificat a Catalunya (PSUC). Va ser regidor de finances de l’ajuntament de Sabadell des del 17 d’octubre de 1936 fins el maig de 1937, vocal del Consell d’Economia de la Generalitat, Comissari de Brigada del Tercer Centre d’Instrucció, Reserva i Sanitat, Comissari de la recuperació de l’Exèrcit de l’est a Lleida i secretari personal de Josep Moix i Regàs. El 1940 després de ser expulsat del PSUC, va ser un dels fundadors del Moviment Socialista d’Emancipació Catalana, esdevingut en Partit Socialista Català.\nFill de família treballadora, de Josep Camps i de Montserrat Illa. Va realitzar els estudis al col·legi dels Germans Maristes de Sabadell, i posteriorment a l’Escola Industrial i d’Arts i Oficis, també d’aquesta ciutat. Tingué com a professors a Salvador Sarrà i Serravinyals i a Serafí Singla i Singla. Estudià les ciències econòmiques i les teories de Smith, Fournier, Fisher, Tallada, etc.\nLa seva afició per les matemàtiques el portà a treballar al costat del seu pare com a comptable a l’empresa tèxtil Fonolleda S.A, de la qual el seu pare era l’encarregat dels telers.\nPel que fa a la seva vessant política, començà militant l’any 1928 al grup anarcosindicalista Ateneu Idea i Cultura, per integrar-se a la primavera de 1930 de la mà de Josep Moix i Regàs a la Federació Local de Sindicats (FLS) de Sabadell, adherida a la Confederació Nacional del Treball (CNT), a partir de 1933 s’allunyà de la CNT i com la majoria de la FLS es mostrà partidari de les tesis trentistes, fet que suposà l’expulsió de la FLS de la CNT i la seva adhesió a la UGT al esclatar la Guerra Civil. Fou President del Sindicat de Tècnics i Empleats al 1934, participà en els “Fets dels 6 d’octubre” amb els elements del POUM que formaven el sindicat, així mateix, va ser un dels impulsors de l’ús de la llengua catalana dins les files del sindicalisme local. A l’agost del 1936, apart de l’adhesió de la FLS a la UGT, també s’afilià al PSUC. A l’octubre del mateix any, entrà a formar part del consistori sabadellenc del batlle Josep Moix, com a Conseller Regidor de Finances, ho continuà sent amb la remodelació de les conselleries el 3 de març de 1937, però per la Unió de Rabassaires. Va intentar activar al màxim la capacitat exportadora de la indústria tèxtil cap el front per tal de combatre les mancances econòmiques provocades per la guerra, i creà els bitllets municipals de 0,25, 0,50 i 1 ptes. Posteriorment va ser nomenat vocal del Consell d’Economia de la Generalitat, fet que l’obligà a deixar la regidoria. Més endavant, també va ser nomenat Comissari de la Brigada del Tercer Centre d’Instrucció, Reserva i Sanitat i finalment a Lleida, fou nomenat Comissari de la recuperació de l’Exèrcit de l’Est.\nAmb el nomenament de Josep Moix com a Ministre de Treball del Govern de Negrín, Jaume Camps fou nomenat secretari personal d’aquest, havent de deixar els càrrecs militars, dedicant-se a aconsellar Moix i al govern com especialista en economia.\nAmb la victòria del bàndol nacional, s’exilià a França , on va ser reclòs al camp de concentració de Set-fonts, d’ on n’escapà al cap de dos mesos. Va contactar amb el seu company Josep Moix, amb qui col·laborà en el “Servicio de Evacuación a los Refugiados Españoles” (SERE). Passà a Bèlgica, Gran Bretanya, els Estats Units (Nova York) i finalment a Mèxic, on hi restà quaranta anys fins a la seva mort.\nVa acabar distanciant-se de Moix i del PSUC a causa de les seves crítiques a l’ obediència d’aquest al PCUS i a la tercera internacional i pel cas Comorera, i en va acabar sent expulsat. El març de 1941 va firmar el manifest a “Tots els treballadors del PSUC dispersos pel món. A tots els obrers i camperols de Catalunya”, sent un dels fundadors del Moviment Socialista d’Emancipació Catalana, esdevingut en Partit Socialista Català el juliol de 1942 i formà part del seu Consell Executiu.\nA Mèxic, treballà en diversos oficis, de venedor de teixits a venedor de suro i altres treballs. Finalment va trobar feina de comptable en una empresa industrial, de la qual en va ser Gerent General durant vint anys, i posteriorment creà una petita fàbrica.\nL’any 1970, s’acollí a l’amnistia política i retornà a Catalunya, a Barcelona. Va intentar unir a tots els militants socialistes en un sol partit, però no ho va aconseguir i retornà a Mèxic, on participà activament a l’Orfeo Català de la capital i en va ser reelegit com a President en diverses ocasions. El 22 de juliol de 1979 retornà novament a Catalunya amb el propòsit de romandre-hi definitivament, però finalment al 1981, portat per la nostàlgia i al veure que Catalunya i Sabadell eren molt diferents de quan havia marxat, retornà a Mèxic, on morí el 15 de juny de 1984.\nVa col·laborar en nombroses publicacions com: “Diari de Sabadell”, “Vertical”, “La Humanitat”, “La Publicitat”, “Treball”, “Xaloc”.\nCendra i Bertran, Ignasi. El Consell d’Economia de Catalunya (1936-1939). Revolució i contrarevolució en una economia col·lectivitzada. (Pàg.237). Publicacions de l’Abadia de Montserrat, 2006. ISBN: 84-8415-775-X\nSimó i Bach, Ricard. Sabadellencs morts en l’exili. (pàg. 43-47). Primera Edició: Desembre 1986. Arts Gràfiques Agulló-Costa. Rector Centena, 13-Sabadell. ISBN: 84-86636-00-0 (Publicat en el Diari de Sabadell el 7 de juliol de 1984)\n5 thoughts on “Jaume Camps i Illa”\n[…] fins el novembre de 1937, ja que els dirigents del PSUC local com Josep Moix i Regàs o Jaume Illa i Camps, es negaren a considerar com a “agents trotsquistes” els membres del POUM i els […]\n[…] Guerra Civil. Altres dirigents destacats eren Josep Rosas i Vilaseca, Miquel Bertran Oleart i Jaume Camps Illa, Manuel Farràs i Baró, Josep Castells i Candiri i Emili […]\n[…] aquesta vaga va ser detingut el nebot de Josep Moix, Josep Moix Devesa, i el seu home de confiança Jaume Illa; d’aquí podria venir l’inici de l’enemistat entre Josep Moix i Magí […]\n[…] Fornells i Francesc, Manuel Farràs i Baró (Assistència Ciutadana), Jaume Camps i Illa (Finances), Joan Vila i Comas, Francesc Abad i Samper, Joan Lazcano i Garriga, Pere Manyé i […]


L'OBRA DE JOAN BALMES BENEDICTO I EL 175 ANIVERSARI DE LA FOTOGRAFIA A BARCELONA - Museus Municipals - Ajuntament de Sabadell\nEl MHS i l’AHS participen en una taula rodona sobre la fotografia i la memòria històrica local, el proper dijous 27 de novembre, a les 18h, al Centre Cultural Casa Elizalde de Barcelona.\nAra fa 175 anys, el 10 de novembre de 1839, en un acte solemne, la Reial Acadèmia de Ciències i Arts de Barcelona va organitzar la presentació pública de la tècnica del daguerrotip. D’aquesta manera s’obtenia la primera fotografia de l’Estat espanyol, al Pla de Palau de Barcelona, i s’inaugurava un llenguatge nou, vinculat a la tècnica i a la modernitat, entre la ciència i l’art.\nAmb motiu d’aquesta efemèride, l’Arxiu Fotogràfic de Barcelona, l’Espai de Fotografia F. Català i Roca, i l’entitat Fotoconnexió han organitzat un cicle de conferències, tallers i itineraris per tal de donar a conèixer el vincle entre la fotografia i la memòria històrica local.\nDins aquest cicle, els organitzadors han convidat al Museu d’Història de Sabadell a presentar, en una taula rodona, la seva experiència en la difusió del fons de Joan Balmes i Benedicto (Sabadell, 1914-2004), un fons que ultrapassa les 85.000 imatges del període 1933-1965. Efectivament, l’any 2013, el MHS va organitzar l’exposició Realitats, Joan Balmes i Benedicto (Sabadell, 1914-2004) en què presentava una selecció de fotografies d’aquest autor fetes com a fotògraf professional, és a dir, per encàrrec. Es tractava sobretot de cerimònies familiars (bateigs, comunions, matrimonis, enterraments), així com d’altres sobre la vida social de la ciutat en aquell període: grups escolars, cerimònies religioses, balls, esports, urbanisme, etc. L’any següent, el MHS en va publicar el catàleg amb el mateix títol, i amb el subtítol Un fotoreporter social del primer franquisme. Realment, les seves fotografies així el defineixen. L’exposició va ser comissariada per Isabel Argany i el catàleg és una obra de Núria F. Rius, Patricia Álvarez Martínez, Isabel Pardo Navarro i David González Ruiz.\nEn aquesta taula rodona intervindran Joan Comasòlivas i Font, director de l’AHS i del MHS, així com Martí Balmes i Novell, fill de l’autor.\nDes del seu ingrés, l’any 2005, a l’Arxiu Històric de Sabadell, aquest ha dedicat molts esforços per a la catalogació de les fotografies amb la col·laboració constant del seu fill, Martí Balmes i Novell. Avui en dia els treballs estan molt avançats, i s’han identificat més de 9.000 persones, amb un total que supera les 200.000 cares. No obstant, la feina de identificació és ingent, i l’exposició del MHS ha servit perquè moltes persones s’impliquin en aquest procés. Així, al MHS s’han organitzat sessions periòdiques de projecció en què els assistents poden contribuir a completar-lo.\n+ INFO: http://www.finestresdelamemoria.org/vine/175-anys-de-fotografia-barcelona


Uns 44.000 esquiadors passen per les estacions gironenes durant aquest pont - El Gerió Digital\nLes estacions valoren "positivament" l'inici de temporada\nDiumenge, 9 de desembre de 2012 19:06h\nDiversos esquiadors gaudint de la neu aquest pont de la Puríssima a l'estació d'esquí Masella\nNerea Guisasola / Ripollès / La Molina\nMasella ha estat l'estació d'esquí gironina que ha rebut més visitants, un total de 24.000, des del dijous passat i fins aquest diumenge. No obstant això, l'estació està oberta des del 30 de novembre i, des d'aquest dia i fins diumenge, ha rebut 28.600 esquiadors. Una xifra "molt positiva i optimista" segons la directora comercial de l'estació, Maite Martí. Durant aquest pont de la Puríssima les instal·lacions han mantingut gruixos de neu pols d'entre 20 i 45 centímetres, tots els 18 remuntadors oberts, 33 pistes i 45 quilòmetres esquiables - dels 72 que té l'estació- amb un desnivell de 935 metres.\nOberta la connexió Alp 2500\nA més, aquest diumenge s'ha obert la connexió Alp2500 que uneix La Molina i Masella amb 68 quilòmetres esquiables. Des de l'estació de la Cerdanya esperen que es mantinguin les baixes temperatures i així puguin generar més neu amb canons i obrir totes les pistes el proper cap de setmana. "Són unes bones xifres i si es manté el fred podrem tenir una bona ocupació durant aquest Nadal", ha subratllat Martí.\nD'altra banda, l'estació de La Molina ha rebut 15.500 esquiadors i ha mantingut entre 24 i 40 centímetres de neu pols durant aquests dies festius. En total ha ofert 23 dels 61 quilòmetres esquiables, 22 pistes obertes de les 53 que disposa i nou remuntadors en funcionament. Durant aquests dies, l'estació ha reduït el preu del forfet, 33 euros per adults i 23 per infants, perquè no disposa de totes les àrees i sectors oberts. En total, des de que van obrir les seves portes el passat 30 de novembre han rebut uns 20.000 esquiadors.\nOcupació del 75% a Vall de Núria\nFinalment, l'estació de la Vall de Núria ha començat amb bon peu la temporada d'esquí d'enguany ja que va obrir les seves portes el 30 de novembre i, des de llavors, ha rebut uns 5.000 visitants. Durant aquest pont uns 700 esquiadors s'han apropat amb el cremallera fins aquesta estació i l'hotel de la Vall de Núria ha tingut una ocupació mitjana del 75% durant aquests dies festius amb una punta el divendres 7 de novembre del 95%.\nL'estació ha comptat amb gruixos de neu pols d'entre 20 i 25 centímetres i han obert sis de les deu pistes disponibles.


Des de la Font del Bisbe: Espanyols a la força? No, de cap manera!\nJa arriba l’article 155 i, com si fos una mena d’elixir que ho curés tot, el Borbó amb el seu govern, creu que aconseguirà que els catalans abduïts ens recuperem i esdevinguem fidels súbdits de sa majestat! Bé, partidaris de la vella escola, “la lletra amb sang entra”, usant el mecanismes de la repressió adients, aïllaran “les pomes podrides de la resta”. “Realisme màgic” que emmascara la vella política de l’estat amb Catalunya, estat d’excepció, repressió i por com a recepta. Doncs no! No abaixarem el cap, ni assumirem el virregnat justificat per una minoria electoral. Ens defensarem amb tots els mitjans pacífics, en tots els fronts polítics i socials... i amb perseverança i unitat guanyarem!\nEls carrers sempre seran nostres i els omplirem per a defensar les nostres institucions. No els hi posarem pas fàcil. Ampliarem l’espai independentista amb tots aquells demòcrates que no es resignen a baixar el cap. Cauen totes les caretes i l’ambigüitat, camuflada d’equidistància, desapareix. O retorn a la democràcia, a la sobirania del poble de Catalunya, o acceptar la tutela d’un monarca i un govern que comptant tots els seus aliats son minoria electoral i parlamentària a Catalunya.\nNo ens deixarem trepitjar, ni caurem en la desmoralització que provoquen els que consideren que no anem prou ràpid o els que diuen que hi anem massa. A uns i altres unitat! o doneu un pas al costat i deixeu de molestar. La lluita tot just comença i el que tingui més força en les seves conviccions, més perseverança en les seves actuacions i la ma més oberta per ampliar les seves rengles, guanyarà.


SOCIETAT - 11/07/2019 17:24 / Redacció\nUn espanyolista discrimina a un client per parlar català i és enxampat\nA través de les xarxes socials, molts usuaris catalans comencen a denunciar les situacions de discriminació lingüística que pateixen en el seu dia a dia. Si abans la majoria de gent baixava el cap i canviava al castellà, ara són moltes les persones que s'han afartat d'aquest submissió deixant clar que la llengua catalana ha de ser respectada.\nImatge d'arxiu d'un cambrer. Foto: Wikipedia.\nQuelcom tan normal com parlar en català s'està convertint en una batalla diària en molts establiments que el discriminen tal com vàrem (VEURE AQUÍ). La situació de la llengua és tan dramàtica que la primera cançó de Rosalía en català que vàrem (VEURE AQUÍ), es va convertir en un fenòmen pel simple fet de ser en català.\nAfortunadament, els catalans comencen a adonar-se del poder que tenen com a consumidors, i actes de desobediència lingüística com el que vàrem (VEURE AQUÍ) estan desafiant l'imperialisme espanyol i la seva dèria en aniquilar el català de la vida pública.\nAixò és el que va fer en Josep Martín de Perpinyà, que quan va demanar dos tallats i un cafè li van exigir que parlés "en español". Per tal de plantar cara, els hi va parlar en francès per veure com responien, i qui els va servir va caure al parany dient "Francéh no. En catalán vale". Després de l'anècdota, van demanar el full de reclamacions per no voler-los atendre pel fet de parlar català.\nParaules clau: ESPANYOLISTA DISCRIMINA CLIENT PARLAR CATALÀ ENXAMPAT


Soler Naharro - Accident tràfic Barcelona, advocat per cobrament d’indemnitzacions\nAdvocat accident de tràfic. Com percebre la màxima indemnització\nContacte amb advocats especialitzats en accidents de circulació\nQuant vostè o algú dels seus es ve desgraciadament embolicat en un accident de circulació, el primer pas a segur es posar-se en contacte amb lletrats especialitzats. Intenta evitar advocats generalistes mancades d’experiència en el sector.\nPer desgracia, quant els accidents es produeixen, ja es tard per posar-hi remei. Soler Naharro l’ajudarà en tots els tràmits que s’han de seguir desprès d’un sinistre, amb l’objecte de reclamar totes les compensacions legals. Estem acostumats a tractar amb clients que travessen moments difícils, comprenem la seva situació i la manegem amb un tracte senzill però sobretot molt humà.\nTreballem per aconseguir el total, just i màxim rescabalament de tots els danys soferts pel nostre client dins del marc que circumscriu el Reial Decret Legislatiu 8/2004 de 29 de octubre per el que s’aprova el text refós de la llei sobre responsabilitat civil i assegurança de circulació de vehicles a motor, aplicable a totes les indemnitzacions conseqüència d’accidents de tràfic. Encara que existeixen barems establerts al respecte, hi ha molt feina a fer per a que aquest s’apliquin correctament. És molt recomanable començar com mes aviat millor, d’aquesta manera s’evitaran errors que podrien complicar el cas.\nConfiem plenament amb el nostre treball\nI per aixó només cobrem quant els nostres clients cobra.\nLa indemnització que pot correspondre com lesionat en accident de circulació comprendrà tots o alguns del següents conceptes:\nLesions, seqüeles, danys morals i danys morals familiars, possible invalidesa, en diferents graus, per el treball habitual o qualsevol tipus de treball.\nReparació de vehicles i sinistre total, prejudicis econòmics i despeses varies en relació amb l’accident.


Un estudi internacional liderat pel centre d’investigació de la Fundació Pasqual Maragall, el Barcelonaβeta Brain Research Center (BBRC), impulsat per la Fundació “la Caixa”, ha analitzat una sèrie de nous biomarcadors de la proteïna tau fosforilada (o p-tau, el seu acrònim en anglès), que és un dels segells distintius de l’Alzheimer, per esbrinar si també són capaços de detectar la fase preclínica de la malaltia.\nEls resultats de l’estudi mostren que alguns dels biomarcadors que recentment han estat descrits per diagnosticar l’Alzheimer en fase de demència també poden detectar la fase inicial de la malaltia en el plasma sanguini (és el cas del biomarcador p-tau181), i en el líquid cefalorraquidi (p-tau217 i p-tau123).\nSegons el primer autor de l’estudi, el Dr. Marc Suárez Calvet del BBRC, “les nostres troballes obren la porta a desenvolupar noves formes de detectar la fase preclínica de l’Alzheimer i a enriquir la selecció de participants per a estudis d’intervenció o observacionals dirigits a aquesta fase asimptomàtica de la malaltia”.\nEn aquest sentit, el Dr. Thomas Karikari, colíder de l’estudi de la Universitat de Göteborg, assenyala que “una de les possibles vies per millorar l’èxit del desenvolupament de fàrmacs per tractar l’Alzheimer és provar-los en persones que estiguin a l’inici de la fase preclínica, quan es produeixen canvis molt subtils en el cervell que són molt difícils de mesurar. Les nostres troballes mostren també el potencial de les eines altament sensibles que hem desenvolupat per avançar en la detecció precoç i en els assajos clínics de la malaltia”.\nL’estudi s’ha publicat a la revista científica EMBO Molecular Medicine, i ha comptat amb la participació d’investigadors de la Universitat de Göteborg, l’Hospital del Mar i Institut Hospital del Mar d’Investigacions Mèdiques (IMIM), i el Centre d’Investigació Biomèdica en Xarxa de Fragilitat i Envelliment Saludable (CIBERFES, en castellà).\nEl paper de la proteïna tau\nMolts anys abans de l’inici dels símptomes de l’Alzheimer, en el cervell es produeixen dos esdeveniments neuropatològics que actualment confirmen el diagnòstic de la malaltia: la formació de cabdells neurofibril·lars de la proteïna tau, i l’acumulació de plaques de la proteïna beta amiloide.\nLa proteïna tau agregada als cabdells que es formen al cervell està anòmalament hiperfosforilada en el transcurs de la malaltia d’Alzheimer. Una de les formes més esteses per a detectar-la, tant en la fase preclínica com quan ja existeixen símptomes, és mitjançant la mesura del biomarcador p-tau181 en el líquid cefalorraquídi.\nEls últims mesos han sortit a la llum diferents estudis que apunten al fet que es pot diagnosticar l’Alzheimer i definir el grau de la malaltia mitjançant l’anàlisi d’altres biomarcadors de la proteïna tau. La finalitat d’aquest estudi ha estat comprovar si aquests nous biomarcadors descoberts també són efectius per detectar la fase preclínica de la malaltia.\nResultats en la cohort Alfa\nLa investigació s’ha dut a terme sobre 381 participants de l’Estudi Alfa + del BBRC, impulsat per la Fundació “la Caixa”. Aquests participants tenen entre 45 i 75 anys, en la seva majoria són descendents de persones amb Alzheimer, i acudeixen periòdicament al BBRC per realitzar-se proves clíniques, d’infermeria, neuroimatge i cognició. Els participants no tenen alteracions cognitives, però alguns sí que presentaven biomarcadors associats a la fase preclínica de la malaltia.\nL’Estudi Alfa és una de les cohorts més àmplies i millor caracteritzades del món dedicada a la investigació de la fase preclínica de l’Alzheimer. Gràcies a les extenses dades que disposen dels participants, els investigadors han pogut analitzar la presència d’aquests nous biomarcadors de la proteïna tau i contrastar-la amb mesuraments d’altres biomarcadors en mostres de líquid cefalorraquidi, sang i proves de neuroimatge com la tomografia per emissió de positrons.\nEls resultats de la investigació han revelat que els biomarcadors p-tau181, p-tau217 i p-tau231 serveixen per detectar la fase preclínica de l’Alzheimer, inclús quan tan sols es detecten canvis molt subtils en la patologia de la proteïna beta amiloide. De la mateixa manera, són capaços de diferenciar els participants amb patologia amiloide i sense. “La nostra investigació suggereix que en la fase preclínica de la malaltia d’Alzheimer es produeixen canvis molt aviat en el metabolisme de tau, després del canvi del metabolisme de la proteïna beta amiloide. Per tant, això suggereix el potencial paper de la proteïna tau com a diana terapèutica inclús per la prevenció de la demència associada a l’Alzheimer”, explica el Dr. José Luis Molinuevo, impulsor del Programa de Prevenció de l’Alzheimer del BBRC i autor principal de l’estudi.\nD’altra banda, el Dr. Suárez-Calvet remarca que el biomarcador detectat en sang “pot canviar en els pròxims anys la pràctica clínica, ja que permetrà millorar el diagnòstic dels pacients amb la malaltia d’Alzheimer, tant en la seva fase asimptomàtica com simptomàtica”. Els investigadors del BBRC seguiran desenvolupant aquesta línia de recerca en un nou laboratori equipat amb les tècniques més avançades per determinar aquests i altres biomarcadors de la malaltia d’Alzheimer.


de César De Pablos\t el 24 maig 2022\nLaura Gonzalvo, autora de la novel·la ‘La llista de les coses impossibles’, va recollir l’11è Premi Carlemany per al Foment de la Lectura, en un acte celebrat a l’Andorra Park Hotel.\nL’escriptora Laura Gonzalvo, el passat 17 de febrer, va rebre la notícia que la seva obra, ‘La llista de les coses impossibles’, va resultar guanyadora de l’11è Premi Carlemany per al Foment de la Lectura, concurs literari al qual es van inscriure 35 originals, tots avaluats per un consell lector, conformat per Glòria Gasch, editora de Columna Edicions; les escriptores catalanes Maria Carme Roca i Laia Aguilar, així com les professores Montserrat Fernández, del Col·legi Mare Janer; Rosalina Areny, del Lycée Comte de Foix, i Carme Pegalajar, de l’Escola de Segona Ensenyança d’Encamp. Les cinc obres finalistes van ser valorades per un jurat juvenil, conformat pels joves Toni Hernández, Júlia Martínez, Joan Bastida, Fernando da Silva, Alèxia Hernández, Saleta Porta, Emma Caraguel, Melissa Hamel i Valeria Mary Stevens, que van reconèixer l’obra de Gonzalvo com la més destacada.\nLaura Gonzalvo va celebrar que la novel·la, malgrat estar ambientada entre el 1997 i el 2003, hagi estat capaç d’interpel·lar els joves lectors.\nNatural de Mataró, Laura Gonzalvo ha dedicat la seva vida professional a l’escriptura, redacció, correcció i organització de diferents plans de màrqueting i estratègies de comunicació, però mai no havia escrit una novel·la. És així com la història de la Clara i del Guim, narrada a ‘La llista de les coses impossibles’, representa una nova etapa de l’ara novel·lista, que va recollir el Premi Carlemany 2021 de mans del cap de Govern, Xavier Espot, en un acte celebrat el passat 23 de maig, coincidint amb el mes de publicació del llibre, que ja havia estat presentat una setmana abans a la Casa del Llibre, a Rambla Catalunya.\nDurant el seu discurs, l’autora va confessar que, durant el procés de crear la novel·la, tenia molts dubtes i incerteses, però una cosa era clara, ella volia que els seus personatges fossin joves, molt fidels a les personalitats que els hi va donar. Així, doncs, Gonzalvo ha estat creadora d’una apassionant història, narrada des de la veu de la Clara, que convida a treure el millor d’una situació desafortunada i explica, al mateix temps, una realitat desconeguda com ho és, en aquest cas, la recuperació d’una persona tetraplègica després d’un accident de moto.\n‘La llista de les coses impossibles’, publicada sota el segell de Columna Edicions, va ser premiada amb una dotació econòmica de 8.500 euros, aportats pel Govern d’Andorra i Grup 62.\nandorraGovern d'AndorraLaura GonzalvoLiteraturaPremi Carlemany


Conclusions de les taules de treball sobre dispositius mòbils, pràctiques ambulants i museus dispersos -- Allez! Pràctiques ambulants i museus dispersos. Seminari internacional entorn dels artefactes mòbils [Enregistrament audiovisual activitat] | MACBA Museu d'Art Contemporani de Barcelona\nConclusions de les taules de treball sobre dispositius mòbils, pràctiques ambulants i museus dispersos -- Allez! Pràctiques ambulants i museus dispersos. Seminari internacional entorn dels artefactes mòbils [Enregistrament audiovisual activitat]\nMercedes Álvarez (autor)\nManuela Zechner (autor)\nDurada: 1:5:36 h\n© Mercedes Álvarez


amics de la unesco Un pruner, l'arbre escollit per al catorzè «Plantem la Pau» - Diari de Girona\namics de la unesco Un pruner, l'arbre escollit per al catorzè «Plantem la Pau»\nL'associació Amics de la Unesco organitza, juntament amb el GEiEG, una altra activitat habitual amb motiu del Dia Escolar de la No-Violència i la Pau. Es tracta de «Plantem la Pau», que arriba a la catorzena edició i es realitzarà dijous vinent a dos quarts de quatre de la tarda al Jardí de la Pau del GEiEG de Palau, de Girona.\nEn aquesta ocasió es plantarà un pruner amb l'acompanyament d'alumnes i mestres de sisè durs de primària de l'escola Migdia i representants de les dues entitats organitzadores; a més de l'alcaldessa de Girona, Marta Madrenas, i de l'adjunt al director territorial del Departament d'Educació de la Generalitat a Girona, Xavier Vila.\nMissatges pacifistes a les portes de les aules el Dia Escolar de la No-Violència. Educació


Appartementhaus Gratz Wagrain Àustria - Ofertes d'hotels amb els MILLORS DESCOMPTES EN LÍNIA\nKirchboden 105, Hofmark, Wagrain, Àustria, 5602 - Veure al mapa\nMés informació sobre Appartementhaus Gratz\nDissenyat tant per oci com per negoci, Appartementhaus Gratz està situat idealment a Wagrain; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Appartementhaus Gratz, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos Wi-Fi gratuït en totes les habitacions, express check-in/check-out, magatzem d'equipatge, servei d'habitacions, habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de sauna, esquí, pistes de tennis, ping pong, jardí. Sigui quin sigui el motiu del seu viatge, Appartementhaus Gratz és una selecció idònia per a la vostra estada a Wagrain.


Fascinant xalet de formigó i vidre a l’illa de Hong Kong - Arquitectura\nFascinant xalet de formigó i vidre a l’illa de Hong Kong\nUna majestuosa vila formada per formigó, vidre, pedra i acer està situada al cim d'un turó rocós amb vistes al mar de la Xina Meridional, a l'històric poble pesquer de Shek-O, a l'illa de Hong Kong. Olson Kundig Architects va dissenyar la casa per maximitzar les vistes impressionants de la propietat i el paisatge costaner. Grans extensions de vidre ajuden a capturar aquestes vistes, mentre que les connexions perfectes entre interiors i exteriors ajuden a combinar la casa amb el paisatge. Els generosos voladissos del sostre ajuden a protegir la llar dels elements. Es pot accedir a una entrada formal a la vila a través d’un ampli pati central que mostra una bella piscina reflectant. A banda i banda de l’entrada hi ha la sala d’estar i el menjador, mentre que les zones d’estar privades donen suport al disseny d’un sol nivell. Una segona piscina infinita travessa el costat de la casa que dóna a l’oceà, fusionant visualment l’aigua amb la costa costanera de l’illa.\nEl disseny d’interiors de la casa s’inspira en l’arquitectura i el mobiliari tradicionals xinesos. Es va seleccionar una senzilla paleta de materials per al seu ús, que constava de formigó, acer, fusta, pedra calcària i vidre. Els materials es basen en els detalls exigents i l’artesania excel·lent per proporcionar una estètica visualment magnífica.\nRELACIONATS: àmplia casa contemporània amb interiors lluminosos\nEl que ens agrada: Aquesta obra mestra arquitectònica presenta línies elegants i una bella artesania envoltada d’un paisatge impressionant. Les vistes des d’aquesta casa són fascinants i la piscina infinita amb forma de vidre sembla tan acollidora ... a qui no voldria banyar-se quan estigués envoltat d’un ambient paradisíac que segurament dissoldria les teves tensions! 1 Lectors de Kindesign, quins pensaments teniu sobre aquesta increïble casa de l’illa de Hong Kong? Feu-nos-ho saber als comentaris següents, ens encanta llegir els vostres comentaris.\nRELACIONAT: Oficina d’Interior de Boathouse amb vistes panoràmiques a Hong Kong\nCapturada a la distància a través de finestres de vidre de terra a sostre a la sala d’estar hi ha una illa al mar de la Xina Meridional.\nRELACIONAT: Casa minimalista a Sai Kung per disseny d'interiors mil·limètrics\nCreuant l’eix central de la residència, un llarg passadís de parets de la galeria representa un mural de tota la longitud pintat per l’artista Mary Ann Peters.\ncom decorar una petita habitació amb un llit de matrimoni\nFotografies: Benjamin Benschneider i Kevin Scott\ndata de llançament de la temporada 2 de carn i ossos\nquè li va passar a luca on swat


El canvi climàtic projecta un augment dels incendis forestals en regions amb ecosistemes mediterranis – Solsona FM\nEl canvi climàtic projecta un augment dels incendis forestals en regions amb ecosistemes mediterranis\nHo conclou un estudi amb la participació d’investigadors del Centre de Ciència i Tecnologia Forestal de Catalunya i la Universitat de Lleida, entre experts d’arreu de l’Estat espanyol, el Regne Unit, Itàlia i els Estats Units, publicat a una revista científica.\nS’han analitzat 70 anys de registres documentals d’incendis forestals de la costa sud de Califòrnia utilitzant diverses tècniques estadístiques. A partir dels resultats, s’avaluen els vincles i les sinergies que s’estableixen entre els factors meteorològics i climàtics a gran escala. Adrián Cardil, autor principal de l’article i investigador del CTFC, destaca que comprendre l’efecte que la variabilitat climàtica causa en els grans incendis forestals és essencial per a una planificació eficient dels recursos ambientals a llarg termini i per preveure adequadament el risc durant la temporada d’incendis.\nEls resultats també posen de manifest que els factors que promouen el foc, com sequeres, vents o onades de calor, estan directament influenciats per fenòmens com les teleconnexions climàtiques. Es tracta d’anomalies d’un clima regional que poden afectar una regió allunyada d’aquesta. A part del canvi climàtic, també és clau el canvi d’usos del territori, cosa que fa parlar no només de canvi climàtic sinó de canvi global. L’abandonament de pràctiques com l’ús del foc com a eina de gestió del paisatge ha fet incrementar el combustible forestal i, per tant, fa que els boscos sigui més vulnerables davant de situacions climàtiques adverses.\nL’estudi que analitza Califòrnia és extrapolable aquí, ja que tenim un context similar i això vol dir que el que passa allà també pot passar a casa nostra. Els investigadors conclouen que l’experiència ens ha de servir de mirall per poder aprendre’n la lliçó i prendre millors decisions en la gestió del nostre paisatge.\n← Tres membres del Solsonès a l’executiva de Junts a la Vegueria de Lleida\nMalestar entre alguns alcaldes del Solsonès pel fet que no s’hagi inclòs tota la comarca a la Taula del Pirineu →


GIULIA VALLE “LÍBERA” (Barcelona, 19-2-2013)\nGiulia Valle (contrabaix, composició i direcció)\nDavid Soler (guitarra elèctrica i efectes)\nDavid Pastor (trompeta i efectes)\nPablo Selnik (flauta travessera)\nRusó Sala (veu)\nEdurne Arizu (acordió)\nOriol Roca (bateria)\nACOMBOIANT LA CRIATURA\nLes “Lab Sessions” de la Sala Jamboree són una mena de taller on es mostren, ajusten i poleixen projectes. Es deixen fruir idees i se’n permet la seva evolució, en un entorn propici. Aquesta només és una de les propostes refrescants que ha assumit la nova direcció artística de la sala, a mans del periodista i home de jazz, Pere Pons. Tots els dimarts del mes que toqui, la sala degana del jazz barceloní es converteix en laboratori. Aquest més de febrer, l’artista resident ha estat Giulia Valle, de qui ja coneixem altres treballs, i que està despertant un gran interès amb el seu “Líbera Quartet”.\n“Líbera” és quelcom estranyament acústic, però també estranyament elèctric, o potser hauria de dir electrònic. Hi ha més Rock que Jazz-Rock. No és punk, però hi ha punk. Hi ha atmosferes que semblen extretes del jazz nòrdic. En tot això, les aportacions hendrixianes de David Soler, amb el seu oceà de pedals, i la versatilitat d’Oriol Roca a la bateria m’atreveixo a dir que són els representants d’aquest gir, si es pot dir així, en la tendència de la compositora i líder.\nEn el set que vam presenciar, s’afegien al quartet la veu de Rusó Sala i l’acordió d’Edurne Arizu. Totes dues, sense ser determinants, van ajudar a donar una atmosfera onírica al grup. La primera fent trios i duos amb flauta i trompeta, i la segona amb una rica conversa tant amb la bateria com amb la guitarra. Especialment brillant va estar Pablo Selnik a la flauta, que també es va servir d’algunes modificacions sonores, sense parlar de l’empremta que deixa el so, en molts moments escruixidor, de David Pastor a la trompeta, que va sonar sempre modificada, a mercè també d’un petit giny electrònic als seus peus.\nL’altra característica del que vam sentir és aquest ambient de ball de festa major (deixin-m’ho dir així) que ens va envoltar tot el concert. I dic ball, perquè tot el que vam sentir es pot ballar. Aromes de vals, de pasdoble, de tarantella.... Un llebeig aromàtic que ens arriba des del mar (Mediterrani).\nEn els arranjaments destaquen els passatges hipnòtics, fins i tot obsessius, tan característics de la contrabaixista. També hi aflora la seva capacitat pictòrica, (a la primera peça del concert, “Plein air”, Valle ens explicava com li agraden els pintors impressionistes), i que ens van transportar, una vegada darrera l’altra, a una placeta porxada, petita, de qualsevol vila a l’estiu, a l’aire lliure.\nHi va haver proves, naturalment. Fins i tot una peça sense títol que ens va recordar els efluvis acolorits del “trip-hop”, o algunes estrenes com ara el tema principal del film de Roman Polanski “Rosemary’s baby” (La Semilla del Diablo) composada per Krzysztof Komeda, (única peça no escrita per Valle) una altra d’exhuberant com “Guayaba”, o la festa reservada pel final, “Danzad, pollos, danzad”.\nHi ha coses que no tenen preu i que aquestes “Lab Sessions” proporcionen: la sensació (l’aroma) d’acabat de sortir del forn, i la proximitat dels artistes, tan àvids de mostrar el seu treball com de conèixer les sensacions del públic. Ara cal protegir la criatura fins que camini sola.\nEtiquetes de comentaris: Concerts, David Pastor, David Soler, Edurne Arizu, Giulia Valle, Giulia Valle "Líbera" Quartet, jamboree, Oriol Roca, Pablo Selnik, Rusó Sala


La Policia de Palamós disposarà de càmeres de vídeo unipersonals La República\nLa Policia de Palamós disposarà de càmeres de vídeo unipersonals\nS’ha decidit proveir a la Policia de Palamós amb aquests dispositius per millorar la seguretat dels agents i de la ciutadania\nPla tancat de la càmera de vídeo unipersonal enganxada a l'uniforme d'un agent de la Policia Local de Palamós\nLa Policia Local de Palamós proveirà de càmeres de vídeo unipersonals els agents per millorar la seguretat pròpia i de la ciutadania. De moment s’han comprat sis aparells compactes i portàtils que podrà portar un agent de cada patrulla en el seu uniforme, cobrint els tres torns de la jornada. De tota manera, l’ús de les càmeres serà excepcional, segons ha detallat l’Ajuntament de Palamós.\nEls agents només les faran servir en moments en què, a conseqüència de l’actuació, hi hagi circumstàncies de risc pels agents del cos local o per terceres persones. Les gravacions amb aquestes càmeres permetran augmentar la transparència del cos, ja que permetrà contrastar amb imatges les actuacions policials, donant una seguretat jurídica a totes les accions. Aquestes imatges es podran aportar en processos penals per concretar algunes actituds o comportaments determinats i també per comprovar les actuacions acomplertes.\ncàmeres de vídeo unipersonals


Ignacio Yepes, director d'orquestra: “Un ‘Concierto’? El que Odón Alonso va dirigir amb la Simfònica de RTVE” | BonDia Diari digital d'Andorra.\nA. Luengo / Ignacio Yepes, en l'última ocasió que va dirigir l'ONCA al festival, l'octubre del 2015 (Foto: Agències).\nAtenció: vetllada monumental a l’Auditori. Serà aquest vespre a l’Auditori, amb el ‘Concierto de Aranjuez’, el guitarrista Javier Somoza –substitut d’última hora de Gerard Arriaga– i l’ONCA, i tots sota la direcció del fill de Narciso Yepes, el padrí del festival. Motiu? El 20è aniversari de la mort del mestre, amb un programa que a més de l’obra magna de Joaquín Rodrigo proposa com a torna la simfonia 'Italiana' de Mendelssohn.\nL’última vegada que va desfilar per l’Auditori va ser el 2015 amb El amor brujo; i el 2012 també va venir, amb el Trio Yepes. Com a casa, vaja.\nSens dubte. Ja hi venia abans i tot que el meu pare apadrinés el festival. Mira que parlo de fa uns quants anys. I tornar a dirigir l’ONCA em fa sentir com de la família.\nNo conec el 'Concierto de Aranjuez': un motiu per pujar aquest vespre a Ordino i descobrir-lo?\nÉs el concert emblemàtic per a guitarra i orquestra. El meu pare el va donar a conèixer per tot el món –també ho pots formular al revés: el Concierto va donar a conèixer el meu pare arreu– i el que és clar és que va catapultar la guitarra al mateix nivell que el piano o el violí com a instrument concertístic. És una fita. I una excusa estupenda per afegir-se a l’homenatge que proposa el festival.\nI un motiu per redescobrir-lo, els que ja el coneguin?\nÉs una obra molt fresca, molt espanyola, i amb molta energia, i a la vegada absolutament jove. Sempre hi trobes cosetes noves que se t’havien escapat: ritmes interns, petits contrapunts, un instrument perdut que dibuixa una melodia...\nL’adagio, celebèrrim, ha fet ombra a la resta de l’obra?\nPenso que amb La Gioconda passa una cosa semblant: la mirada se te’n va directament al somriure de Mona Lisa. Però hi ha més coses, al quadre. I si només hi hagués el somriure, La Gioconda no seria el mateix. L’adagio és un prodigi, una petita joia melòdica, el cor de l’obra, però el Concierto no seria el mateix sense els tres moviments.\nPer cert, tocarà Somoza amb la guitarra de deu cordes que va inventar el seu pare?\nHi ha molt pocs instrumentistes que la toquin. L’espanyol Ismael Barandio era un dels últims, i va morir fa poc. Queden un japonès, un belga... i para de comptar. Tampoc Somoza, que –això sí– té una tècnica molt pròxima a la del meu pare.\nHo tocava tot, el seu pare, amb la guitarra de cordes? O només la música barroca?\nDes que s’hi va posar, el 1964, tots els seus concerts eren amb la guitarra de deu cordes, que de fet ja incorpora la de sis. És una innovació que aporta més sonoritat i intensitat a l’instrument. Em sorprèn que no hi hagi més guitarristes que l’hagin adoptat perquè la veritat és que és un gran invent.\nEntre els 'Conciertos' que circulen per Youtube, quin és el seu preferit?\nEl que va dirigir Ataúlfo Argenta té el valor històric que va ser el primer, i just ara se’n compleixen 70 anys: va ser el 17 de desembre del 1947. L’enregistrament és posterior. Anys més tard el va gravar també amb Odón Alonso i la Simfònica de RTVE. I si n’hagués de triar un seria aquest, per la complicitat que es va generar entre ells dos.\nPer cert, i la versió que en va fer Paco de Lucía el 1991?\nNo crec que calgui desenterrar una polèmica tan vella...\nPerdoni la tafaneria, però a molts de nosaltres ens va passar per alt.\nTots dos es respectaven i s’admiraven. Dit això, al meu pare li sorprenia que Paco de Lucía s’hagués aventurat en un àmbit que clarament no era el seu: l’escriptura i la interpretació del Concierto no tenen res a veure amb el flamenc. Potser per això no apareix enlloc tota la riquesa i tota l’efervescència que Paco de Lucía va aportar al flamenc.\nLluís Claret va tocar una vegada a la televisió amb Tomatito i Camarón i va dir que mai més, perquè flamenc i clàssica “són molt difícils de casar”.\nEl Concierto necessita altres recursos. Si és que no ho planteges com una operació comercial –i perfectament legítima, és clar. Jo mateix he fet coses d’aquest estil: un Concierto de Aranjuez, precisament, amb Serranito. Però d’aquí a considerar-la una versió emblemàtica, o la versió, hi ha un salt molt llarg.\nPel que fa a vostè: a més de director és compositor i flautista, matemàtic i astrònom. Com es poden tocar tantes tecles, i aparentment tan diverses?\nAixò de matemàtic i astrònom és molt dir: vaig acabar la carrera, sí, però mai no he exercit. Això sí: em continua apassionant.\nTot això de les ones gravitacionals, per exemple, que obriran una nova era en l’astrofísica, em sembla fascinant, emocionantíssim. Però per sobre de tot soc músic. La direcció m’entusiasma i em permet tocar un instrument únic, que és l’orquestra. De la mateixa manera, sortir a l’escenari amb la flauta a interpretar música antiga té un encant especial. També composo, sobretot música sacra, soc professor al conservatori i he tastat la investigació. I la conclusió final és que tot està relacionat.\nDintre de la música antiga, quin és el seu moment preferit?\nFa unes setmanes vaig tocar a Yuste i amb el grup Zarabanda obres de Cabezón, Mudarra, Des Prés... Parlem del segle XVI. I d’aquí a uns dies dirigiré un concert de música contemporània. Com s’entén? Crec que la música transcendeix el temps i les fronteres. És un llenguatge sense paraules i amb un sol requisit: que sigui transparent, sincera. Si és així, no importa l’època.\nQuan li va dir que triava la flauta, quants dies va estar sense dirigir-li a la paraula, el seu pare?\nAl contrari, perquè hi ha molta més literatura per a flauta i guitarra que per a dues guitarres, i això ens donava més oportunitats de tocar junts. De fet, diria que vaig estudiar quasi tots els instruments... menys la guitarra.\nPerò, per què la flauta?\nAlgú me’n va posar una a les mans, suposo. Després vam crear el Trio Yepes: jo tocava totes les flautes que et puguis imaginar; el meu pare, viola, llaüt, guitarra barroca; i la meva germana ballava. Fer música en família és una de les experiències més grans de la meva vida.


KwaMbili Game Lodge Parc Nacional Kruger Sud-àfrica - Ofertes d'hotels amb els MILLORS DESCOMPTES EN LÍNIA\nDescompte a KwaMbili Game Lodge\nXalet de 2 llits individuals\nXalet Doble (Double Chalet)\nXalet de 2 llits individuals (Twin Chalet)\nBarri Phalaborwa Marloth Park Timbavati Game Reserve Timbavati Game Reserve Bad Sankt Leonhard im Lavanttal Manyeleti Game Reserve\nMés informació sobre KwaMbili Game Lodge\nSi el que està buscant és per un hotel ben situat a Parc Nacional Kruger, no busqui més enllà de KwaMbili Game Lodge. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix KwaMbili Game Lodge asseguren una estada plaentera als seus clients. L'hotel ofereix servei de bugaderia, aparcament de cotxes, àrea de TV/saló compartit, restaurant, bar per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb plat de dutxa, servei de despertador, caixa forta a l'habitació, ventilador, articles de tocador a cada habitació. L'hotel ofereix meravelloses instal.lacions d'oci com piscina exterior, jardí que faran de la vostra estada una experiència inoblidable. KwaMbili Game Lodge és una elecció inteligents per a viatgers a Parc Nacional Kruger, i ofereix una estada relaxant i sense molèsties.\nCal que informeu el KwaMbili Game Lodge de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


CSIF exigeix reprendre les PCR en l’aparcament de l’hospital Peset i avisa del risc de fer-les en consultes externes – RiberaTV\nCSIF exigeix reprendre les PCR en l’aparcament de l’hospital Peset i avisa del risc de fer-les en consultes externes\nEl sindicat adverteix del perill de contagi en coincidir persones que donen positius amb usuaris de les consultes\nEl sindicat CSIF ha reclamat a la Direcció d’Infermeria de l’Hospital Universitari Doctor Peset, a València, que les proves PCR per a detecció de covid tornen a fer-se en l’aparcament del centre hospitalari, en l’exterior. La central sindical ha traslladat aquesta proposta davant el risc que suposa que des de finals del passat mes d’octubre es facen a l’interior, en la primera planta de consultes externes.\nLa Central Sindical Independent i de Funcionaris (CSIF) explica que durant el mes d’octubre a l’hospital Doctor Peset s’han realitzat 1.939 proves PCR a usuaris, de les quals fins a 331 s’han dut a terme ja a l’interior del recinte, en la planta primera de consultes externes.\nEl sindicat, en el seu escrit, adverteix que “existeix gran risc de contagis en realitzar-se en un espai tancat”, per la qual cosa sol·licita que aquestes proves es reprenguen “en la caseta de l’aparcament de l’hospital, on s’estaven fent fins al dia 22 d’octubre”.\nCSIF insisteix en aqueix factor de risc, ja que en l’actualitat qui es desplace per a PCR ha d’endinsar-se a l’interior de l’hospital i arribar fins a consultes externes, on comparteix espai amb desenes de pacients que acudeixen per diferents patologies. Aquesta situació eleva el risc de contagi, alguna cosa que no succeïa en la caseta de l’aparcament, ja que l’espera es realitzava a l’aire lliure i sense mesclar-se amb usuaris que vinguen per altres circumstàncies.\nEl sindicat, que lamenta la falta d’informació sobre el canvi en el local per a realitzar PCR i els motius per a haver-lo dut a terme, demana a la direcció del centre que done instruccions amb la finalitat que les proves tornen a emportar-se en cap en la caseta de l’aparcament. CSIF urgeix a aqueixa mesura, sobretot davant l’increment, en general, de positius per covid, que converteix en més imprescindible adoptar les màximes precaucions per a garantir la seguretat.\nCSIF exigeix reprendre les PCR en l’aparcament de l’hospital Peset i avisa del risc de fer-les en consultes externes added by Grup Televisió on 5 novembre, 2021


Tarragona retirarà les terrasses al segon avís si no compleixen les mesures\nCinta Pastó, nova regidora de Domini Públic i presidenta del Patronat de Turisme, durant la trobada d'ahir amb els periodistes.\nLa nova regidora de Domini Públic a l’Ajuntament, Cinta Pastó, demana als ciutadans que denunciïn els establiments que no mantinguin la distància\nActualitzada 13/08/2020 a les 21:34\nL’Ajuntament de Tarragona retirarà el permís de terrassa a aquells establiments que no compleixin les mesures de seguretat per evitar el contagi de coronavirus després de ser advertits en una primera ocasió. Així ho va expressar ahir la nova regidora de Domini Públic a l’Ajuntament de Tarragona, Cinta Pastó, qui substitueix a Paula Varas en el càrrec.\nPastó va explicar que la «vigilància de la Guàrdia Urbana als bars i restaurants està garantida», tot i que encara no s’ha tancat cap terrassa a la ciutat. En aquest sentit, la nova edil va apuntar que «els primers que han de vetllar perquè es compleixin aquestes mesures són els mateixos propietaris dels locals». No obstant això, també va demanar als mateixos ciutadans que denunciïn a la Guàrdia Urbana aquells establiments que no compleixen amb les distàncies de seguretat. «Si jo passo per davant una terrassa i hi veig irregularitats en una terrassa truco a la policia i, això, ho hauríem de fer tots», va assenyalar Pastó, «perquè el que està clar és que, si tots vivim en una comunitat, hem de fer que aquesta funcioni». A més, Pastó també va fer una crida a la responsabilitat de la gent. «Vigilants som cadascú de nosaltres, si un té febre s’ha de quedar 14 dies a casa, i això la gent no ho compleix», va assegurar, afegint que «és una feina de tots, cadascú de nosaltres som guardians de la nostra salut i, si veiem una cosa que no ens agrada, diguem-ho».\nRespecte al decret aprovat amb les mesures d’ampliació horària de les terrasses i de la possibilitat de fer-hi concerts, Pastó va remarcar que «acaba el 30 de setembre» i que, tenint en compte que es tracta de dos mesos en els quals hi ha les festes de Sant Magí i Santa Tecla, «no està gens malament». Pastó va defensar que «és més restrictiu que l’anterior, no són mesures laxes ni tampoc més permissives». La regidora també va comentar que «entenem les preocupacions que això suposarà pels veïns, és evident que es generarà més soroll, és evident que hi ha persones que podran cantar, tot ajudant a la cultura, però els horaris són de 12 a 14 hores del migdia i de 19 a 21 hores de la nit i, a més, no es podran utilitzar amplificadors». En aquest sentit, Pastó va defensar que es tracta d’«incentivar que la gent surti abans de casa i fer una ciutat una mica més encantadora». «Hem d’aprendre a viure amb la covid-19, en tenim per dies, i hem d’intentar ajudar a tothom que es pugui», va manifestar la regidora en referència a les molèsties que poden patir alguns veïns amb les mesures en favor de l’hostaleria.\nPer altra banda, Pastó va dir, després de veure les queixes del sector de l’oci nocturn cap a aquestes mesures, que consideren que els pot afectar, que la seva conselleria no tancarà les portes a ningú, i va etzibar que, «no disposen d’una associació activa, sembla ser».\nError «monumental» de Pastó\nPastó, que també s’ha posat al capdavant del Patronat Municipal de Turisme de Tarragona, en substitució de Laura Castel, va assegurar que l’ocupació als càmpings i hotels de la ciutat de Tarragona en la primera quinzena de juliol havia augmentat en un 0,5% respecte a la mateixa època de l’estiu passat. Tot i que en la roda de premsa no ho va aclarir, fonts municipals van assegurar després a aquesta redacció que es tracta d’unes dades de l’Observatori del Departament d’Innovació Turística d’Eurecat. Sobre això, el president de l’Associació d’Hotels de Tarragona, Xavi Jornet, va lamentar que es tracta d’un error «monumental» d’interpretació de l’estudi d’Eurecat, ja que aquest reflecteix les pitjors xifres pel sector de l’allotjament turístic. «Més que el mateix error, ens preocupa que ningú del Patronat de Turisme ni la mateixa nova regidora s’hagi adonat que aquesta afirmació és impossible», va dir Jornet, que va afegir que «espero que rectifiquin». De fet, el mateix Ajuntament va fer un comunicat rectificant l’error i assegurant que la dada real és que les nits comercialitzades en allotjaments en aquelles dates va caure en un 44% respecte a l’any passat.\nPer altra banda, Pastó va explicar que des del Patronat s’ha readaptat la temporada amb l’objectiu de fidelitzar els visitants i va destacar que això es pot aconseguir aprofitant que Tarragona és una ciutat petita i que hi ha pocs casos de covid-19.\nEn referència a la manca de gerent en el Patronat de Turisme des del mes de febrer, la presidenta espera que aquesta plaça estigui coberta al mes d’octubre, després d’anunciar que les bases per la convocatòria ja estan publicades. «La figura del gerent és imprescindible», va finalitzar Pastó.\nTreballadors d'Acciona fan una acampada a la...\nEl teu horòscop d'avui: 20 de setembre\nEls Mossos busquen un home a Lleida que...\nDetinguda la presumpta homicida d'una dona...\nComenta el contingut : Tarragona retirarà les terrasses al segon avís si no compleixen les mesures


S'ha publicat la liquidació del pressupost de l'exercici 2020 en el Portal de Transparència de l'Ajuntament de Massanassa. Es pot consultar en la categoria Econòmica, en l'apartat de Pressupostos/Execució de Pr ... vore més\nS'ha publicat l'execució del pressupost del primer trimestre de 2021 en el Portal de Transparència de l'Ajuntament de Massanassa. Es pot consultar en la categoria Econòmica, en l'apartat de P ... vore més\nCultura. Contacontes des de la biblioteca\nTenim un nou Contacontes en la Biblioteca de Massanassa. Almudena Francés ens contarà dos meravelloses històries que apareixen en dos dels llibres de la Biblioteca. Podeu vore el video en el nostre canal de You ... vore més\nLlistat provisional. Període d'al·legacions fins al 19 d'abril\nS'ha publicat el llistat de resolució provisional de les ajudes parèntesis que es pot consultar en el següent enllaç:Resolució provisional d'ajudes parèntesisDes de hui i fins al dia 19 s'obri període d'al·l ... vore més\nDel 12 al 25 d'abril\nMesures #COVID19🔒 Obertura completa de terrasses d'hostaleria i interiors al 30% de capacitat fins a les 18h, màxim 6 persones per taula🛍 Obertura comerços fins a les 20h, alimentació i farmàcies horari habitu ... vore més


Campanya pel 0,7%: malauradament un altre cop vigent » Caldes Solidària\nCampanya pel 0,7%: malauradament un altre cop vigent\nEl 0,7% a cooperació internacional al desenvolupament\nLa població de Caldes de Montbui veiem i patim els efectes de la crisi econòmica, això ens fa entendre de més a prop les conseqüències de la pobresa. Just per aquesta raó creiem que més que mai hem de ser solidaris, i hem de seguir destinant el 0,7 % dels ingressos propis del municipi a programes de cooperació per al desenvolupament.\nCaldes Solidària amb el suport de Càrites Caldes endeguem una campanya de sensibilització vers la nostra població amb la finalitat de recuperar la destinació del 0,7% dels ingressos propis municipals a cooperació internacional per al desenvolupament.\nL’equip de govern actual ha minvat al 2012 aquesta partida dràsticament com cap altra partida, tot i mantenir fins ara i durant molts anys el compromís pel 0,7% acordat per les Nacions Unides l’any 1972.\nÉs per això que iniciem aquesta campanya sensibilitzadora que inclourà una recollida de signatures i que pretén augmentar el suport popular per a reivindicar el 0,7% davant l’Ajuntament a fi de recuperar-lo el més aviat possible.\nParlem molt de crisi, però avui segueixen morint immigrants al mar en el seu intent desesperat d’arribar a Europa. Algunes dades ens poden ajudar a entendre el perquè d’aquest fenomen. Caldes de Montbui ha col•laborat durant molts anys amb el Senegal, i a Caldes tenim també moltes persones que van néixer a Mali. Ara ens cal saber que…per cada mil infants nascuts, a Espanya en moren 5 abans dels 5 anys, a Senegal 75 i a Mali 178.\nEn néixer l’esperança de vida a Espanya és de 81 anys, al Senegal 59 i a Mali 51.\nEls ingressos bruts per càpita a Espanya són 31.650 dòlars/any, a Senegal 1.050 dòlars/any i a Mali 600 dòlars/any. (Font: Estado Mundial de la Infancia 2012. Unicef).\nAquestes dades les heu de tornar a llegir a poc a poc per entendre realment el que volen dir!!


Cooperativisme, només en temps de crisi?\nPer Xavi Teis, responsable de comunicació de la cooperativa federada Coop57\nEls darrers anys hem anat recollint xifres positives sobre el cooperativisme. Són especialment valuoses aquelles xifres que ens diuen que el cooperativisme, en un context tan i tan negatiu com l'actual, no està destruint llocs de treball sinó que inclús en genera de nous.\nLes dades facilitades per la Confederació de Cooperatives de Catalunya (Coopcat), referents al primer semestre de 2014, mostren creació neta de 4.226 nous llocs de treball respecte l'any passat. I des de 2009 hi ha hagut una creació neta de 3.128 llocs de treball.\nLes cooperatives són entitats que no prioritzen la maximització de beneficis sinó la qualitat i manteniment dels llocs de treball. Reforça aquesta idea quan veiem que, en les cooperatives, més del 78% dels llocs de treball son de caràcter indefinit (Font: Coopcat)\nPerò crec que menystenim, i molt, el potencial del cooperativisme si ens conformem a que siguin instruments vàlids, només, en moments de crisi. No es tracta, tan sols, que el cooperativisme ens ofereixi un flotador per navegar en mars remoguts i tempestes puntuals. Es tracta que les virtuts i potencialitats del cooperativisme les puguem utilitzar per a transformar l'economia i la societat.\nLes cooperatives són entitats que generen riquesa i hi afegeixen dos valors afegits. Per una banda, la riquesa generada no arriba de qualsevol manera, sinó que parteix de projectes que posen la persona al centre i que tenen en compte la comunitat i l'entorn on es desenvolupen. “No val tot per fer diners”. Però, a més, no només creen aquest tipus de riquesa sinó que la reparteixen de manera equitativa entre les sòcies del projecte. Aquest element és altament transformador.\nA més, les cooperatives tenen la virtut de ser escoles de democràcia que després podem extrapolar cap a la societat. Aprendre a decidir. Quelcom que pot semblar molt elemental però que no és així. Si aprenem a decidir en la nostra empresa, en el nostre lloc de treball i no tan sols a obeir, pot ser que després alhora de construir la societat on volem viure no ens conformem simplement en obeir, sinó que vulguem decidir i prendre part en les decisions transcendentals i quotidianes del nostre entorn. Per tant, el cooperativisme pot ser un element que desperti la participació i l'empoderament ciutadà en fer política cada dia i que les persones no ens conformem o resignem, simplement.\nI per últim el cooperativisme pot ser un element que apropa les empreses a la propietat comuna, a la propietat pel conjunt de la societat. Som Energia, per exemple, demostra que el sector de l'energia no té perquè estar en mans d'un oligopoli pseudo-mafiós, sinó que es poden crear instruments democratitzadors i posar, a l'abast del conjunt de la societat, un projecte que pertanyi a la pròpia societat i que per tant, mai anirà en contra seva. El mateix passa en el cas d'ateneus i espais socials autogestionats com La Flor de Maig, l'espai Germanetes o Can Batlló o el propi cas de Coop57 en el sector financer.\nAllò comú i pel comú, pot ser un element vertebrador de la societat futura on la ciutadania s'apoderi dels espais de producció, consum i socialització. Fórmules horitzontals, democràtiques i participatives que estiguin al servei i treballin pel benestar de la majoria.\nEl cooperativisme té una potencialitat tan gran que pot ser un element que transcendeixi una simple fórmula empresarial i pot esdevenir motor d'un canvi social més profund.


setembre de 2008 | Alerta Solidària\nGandia, quan la repressió es disfressa d’ultradreta.\nPosted on dimarts 30 de setembre de 2008 09:31 by Emilio Silvestre\nEl correllengua de Gandia va ser escenari d’una situació cada cop més estesa dins de les estratègies repressives de les forces d’ocupació espanyoles. L’ultra dreta, en aquest cas el GAV, va estar protegida i emparada durant tot el recorregut de la cercavila per la policia espanyola. Malgrat el constant llançament d’objectes (que li produïren una severa ferida a una regidora del Bloc de l’Alqueria de la Comtessa) i actitud desafiant respecte de la gent que assistia al correllengua, la policia es va limitar a acompanyar en tot moment als seus “gossos de presa” carreró per carreró. No és la primera vegada ni l’última que serem espectadors d’aquests fets, doncs aquesta pràctica policial no és pas nova a les nostres comarques. Ni tampoc el fet que no es busquen culpables per tot el que passà abans i després del correllengua.\nEls fets parlen per si soles. Cap detenció ni identificació de cap dels feixistes que, entre altres coses, agrediren i amenaçaren a diferents persones ( 2 d’elles a l’estació de trens de Gandia). Identificacions de gent que hi participà de la cercavila i detenció d'un xic del poble sota les amenaces del cap de la policia nacional que anava de paisà, quan el va agafar i li va dir que "te voy a llevar con los nazis a ver si te pegan una paliza".\nPosted on dilluns 29 de setembre de 2008 12:13 by Emilio Silvestre\nEl proper dia 16 de octubre es celebrarà un judici de faltes contra dos membres de Maulets al jutjat de Instrucció nº 3 de Palma. El fets que es jutgen es remunten a la nit del passat 1 de maig, el mateix dia que Maulets havia convocat amb èxit una bicicletada per Palma, on es va dur a terme una acció que consistia en la pintada simbòlica d'un carril bici a un dels carrers de la mateixa ciutat.\nPosted on dimarts 23 de setembre de 2008 20:16 by Emilio Silvestre\nAquest cop, l’objectiu han estat les jornades de formació realitzades per Endavant-OSAN a la Vall d’Albaida darrer cap de setmana, 20 i 21 de setembre.\nDes d’Alerta Solidària, un cop més, denúnciem la intimidació i el control constants a què són sotmeses les participants en les activitats convocades per les organitzacions de l’esquerra revolucionària catalana. Recordem també, que el passat mes de maig altres actes foren objecte d’aquest tipus d’actuacions: el 2 de maig un autobús del Sindicat d’Estudiants dels Països Catalans era escorcollat per la guàrdia civil en Atzeneta del Maestrat quan es dirigia a la Trobada de formació organitzada pel sindicat; també, el cap de setmana de 25 i 26 de maig, a Benicàssim militants d’Endavant que assistien a una assemblea eren assetjats i escorcollats també per la mateixa guàrdia civil.\nA continuació, reproduïm el comunicat d’Endavant sobre els fets ocorreguts durant el cap de setmana del 20 al 21 de setembre a la Vall d’Albaida.\nAbsoltes dues veïnes de Xàtiva de l’assemblea de joves de l’Escarot\nPosted on dimarts 23 de setembre de 2008 17:07 by Emilio Silvestre\nEls fets es remunten al passat 14/04/2008 quan es va jutjar a 5 veïnes de Xàtiva en el Jutjat d'Instrucció 3 de la mateixa ciutat, dues d'elles pertanyents a l'assemblea de joves l'Escarot, per diverses pintades realitzades en diversos llocs de la capital de la Costera. Suposadament les pintades es realitzaren el juliol de 2006 (una patrulla de la policia espanyola interceptà aquestes cinc persones amb un parell de plantilles i uns quants pots d'esprais).\nA partir d'ací es demanà un informe a la policia local sobre les pintades que hi havia al poble i aquesta feu l'informe amb totes les pintades reivindicatives que trobà per Xàtiva.) En aquest judici se’ls jutja per totes les pintades, encara que la majoria de veïnes propietàries dels immobles on suposadament s'havien fet les pintades, manifestaren al jutjat que no hi havia cap pintada als seus béns.\nCondemna contra 8 activistes opositors al Pla Caufec\nPosted on dimarts 23 de setembre de 2008 15:09 by Emilio Silvestre\nSegons informa el moviment veïnal opositor a la urbanització de la falda de Collserola d’Esplugues de Llobregat , vuit activistes han estat condemnats per una falta de desobediència a la pena multa de 3 € per 45 dies per cap.\nDia de nou judici i dia de nova sentència\nEl dia en que es jutgen 4 activistes més per l’acció d’interrompre les obres del Pla Caufec (veure detalls de l’acció que ocupà tres dies seguits ), s’ha fet pública la sentència contra els 8 que ja van ser jutjats el dia 9 de setembre. La sentència preveu també el rescabalament de les despeses originades per l’aturada de l’obra (d’un màxim de 44.000 €) i les derivades del judici.\nInsubmissió a la pena multa i nous judicis\nElx: multen una veïna per un mural en commemoració del 25 d’abril.\nPosted on dimarts 23 de setembre de 2008 13:17 by Emilio Silvestre\nTres mesos després que l'Ajuntament de d'Elx multara amb 300€ un veí d'Elx militant de Maulets per la realització d'un mural en commemoració del 25 d'abril, una altra membre de l'assemblea ha estat multada també amb 300€ pel mateix mural.\nCelebrada la vista contra l’independentista de Barberà per la pancarta antimonàrquica\nPosted on dilluns 22 de setembre de 2008 16:11 by Emilio Silvestre\nAquest migdia, als jutjats de Cerdanyola ha tingut lloc la vista judicial contra en Xavi Oñante, per la pancarta anitmonàrquica que fou denunciada per agents de la Policia Local de Barberà. Està en mans de la jutgessa ara, arxivar la causa o traslladar-la a l’Audiència Nacional si considera que hi hagut delicte d’injúries a la Coronal. Recordem-ho: simplement per una pancarta penjada en la façana de l’Ateneu.\n30 persones es concentren denunciant la repressió borbònica\nSancionen en Franki per solidaritzar-se amb l’Amadeu Casellas\nPosted on diumenge 21 de setembre de 2008 23:48 by Emilio Silvestre\nSegons ha informat avui el SAT (Solidaritat Antirepressiva de Terrassa), el company Franki, empresonat en règim obert pel cas de la bandera espanyola de l’Ajuntament egarenc, ha rebut un expedient disciplinari arran d'un escrit en solidaritat amb el pres anarquista Amadeu Casellas.\nSegons el SAT “El motiu de l'expedient és una suposada falta de respecte a Institucions Penitenciàries i, de tirar endavant, podria significar una sanció d'un mes de tancament parcial a la secció oberta de la model, d'on només podria sortir per anar a treballar. També va ser informat que si era denunciat o algú es querellava contra ell degut a la carta, podria perdre el 3er grau”, fet que significa regressar a l’empresonament en règim tancat.\nManifestació pel centre de Barberà en suport al veí antimonàrquic represaliat\nPosted on diumenge 21 de setembre de 2008 12:23 by Emilio Silvestre\nEntre cent cinquanta i dues-centes persones van respondre a la crida veïnal per solidaritzar-se amb en Xavi, veí de Barberà que dilluns, 22 de setembre, afronta un vista judicial on es decidirà si s’envia el seu cas a l’Audiència Nacional.\nDilluns, concentració, davant els jutjats de Cerdanyola, a la una del migdia\nLa manifestació, realitzada dissabte 20 de setembre, va passar pel davant de la seu de la policia local, autors de la denúncia i de la tria arbitrària de la persona a represaliar, i va acabar davant de l’ajuntament.\nPosted on dissabte 20 de setembre de 2008 00:23 by Emilio Silvestre\nUn centenar de persones s’han concentrat aquest vespre a la plaça Sant Jaume durant el pregó organitzat per l’Ajuntament de Barcelona. Els i les manifestants han boicotejat el discurs de l’alcalde de Barcelona, Jordi Hereu, i l’exhibició pública dels polítics a l’Ajuntament per denunciar el “cas Jona ”. Durant dues hores, les 100 persones han unit les seves veus per entonar lemes com: “Jona de l’Eixample, absolució!”, “Polítics mentiders, Jona absolució!” o “Prou especulació, Jona Absolució”.\nLa regidora Assumpta Escarp marxa del balcó de l’Ajuntament davant la protesta per exigir l’absolució d’un veí de l’eixample que s’enfronta a 8 anys de presó per assistir a una manifestació.


El congrés Música a la Llum crearà fórums de debat permanent i intercanvi entorn als arxius de les bandes – Les Bandes de Música\nEste dissabte ha conclós a València el primer congrés internacional ‘Música a la Llum’, organitzat per l’Institut Valencià de Cultura, la Federació de Societats Musicals de la Comunitat Valenciana i la Universitat de València, amb el patrocini de Bankia i la col·laboració de l’Agència Valenciana de Turisme.\nAl llarg de tres dies, el congrés ha reunit, al Centre Cultural La Nau de la Universitat de València, especialistes en patrimoni, documentació i història de la música de bandes, així com prestigiosos directors i compositors, procedents d’Espanya, Bèlgica, Itàlia, Portugal i els EUA. Més de la meitat dels ponents eren valencians.\nLes previsions dels organitzadors han quedat desbordades des del moment mateix de la convocatòria, la qual cosa va obligar a confeccionar un programa atapeït amb un total de nou conferències, vint-i-huit comunicacions i dues taules redones, repartides en jornades de huit hores. Juntament amb aquests quaranta participants actius, el nombre d’inscrits al congrés va arribar al mig centenar. A més, també ha estat ben rebuda la possibilitat d’accedir gratuïtament a les sessions d’un sol dia, opció per la qual es van decantar més de trenta persones, de manera que el congrés va reunir al final més de cent vint assistents.\nEntre altres temes, al llarg de les sessions s’ha informat d’investigacions en curs sobre el contingut d’arxius i l’obra de compositors poc coneguts, sobre l’evolució de les plantilles de la banda i la seua influència en el repertori, sobre el paral·lelisme entre els arxius de bandes i altres arxius musicals amb fons en ús o sobre la presència de música de banda en les principals institucions d’arxiu i custòdia patrimonial a Espanya, Portugal, Itàlia, Bèlgica i Holanda. Les taules redones s’han ocupat de la relació entre els arxius municipals i les societats musicals i l’evolució del programa ‘Música a la Llum’.\nDissabte al migdia, la banda Unió Musical del Centre Històric de València, dirigida per Vicente Gavarda, ha ofert un breu concert amb obres d’Asins Arbó, José Manuel Izquierdo i José Serrano, en sintonia amb els interessos del congrés.\nEntre altres iniciatives plantejades pels assistents al llarg dels tres dies de treball i debats, el grup d’arxius d’orquestres de l’Associació Espanyola de Documentació Musical (AEDOM), responsable d’un catàleg de música simfònica espanyola, ha convidat als arxivers de bandes a crear una eina semblant dedicada a la música de banda, invitació que va ser recollida allí mateix per l’arxiver d’una banda professional. S’ha parlat també de la necessitat de crear una banda amb instruments històrics per a recrear les antigues plantilles, a la manera de la música historicista, i escoltar les obres antigues tal com van ser concebudes pels seus autors, i es va demanar que els directors de banda se sumen al projecte per a aportar el seu coneixement tècnic sobre els fons custodiats per les societats musicals.\nAl mateix temps, també s’ha plantejat intensificar els projectes de memòria oral entorn de les bandes per a reconstruir una història no escrita en vies de desaparició; es va comentar la possibilitat de crear un fòrum de debat permanent a l’estil del que recull el web www.patrimoniomusical.com, dedicat a la música de la Setmana Santa andalusa, i es va proposar que institucions i particulars compartiren còpies digitals d’antigues revistes d’escassa circulació a fi de poder reunir col·leccions completes fins ara inexistents.\nEn general, la necessitat de formar grups de debat i intercanvi entorn dels arxius de bandes ha estat un dels temes recurrents del congrés, per a reforçar el treball iniciat des de ‘Música a la Llum’, un dels objectius del qual és precisament el de reunir informació dispersa i de difícil accés a través d’una eina compartida. En aquest sentit, representants d’un grup de treball sobre la música de banda de la Universitat de La Laguna, a Tenerife, ha proposat la creació de llaços estables, que ja estan en estudi.\nEls organitzadors del congrés s’han mostrat optimistes respecte a la futura evolució del projecte ‘Música a la Llum’ gràcies a l’aparició de noves generacions d’investigadors lligats a les societats musicals i amb idees oberturistes entorn del patrimoni. En les conclusions, Remigi Morant, codirector del congrés, ha anunciat també la pròxima publicació per part de la Universitat de València dels treballs presentats.\n‘Música a la Llum’ és un projecte posat en marxa en 2016 per l’IVC i l’FSMCV amb el patrocini de Bankia, per a descriure i posar en valor les partitures, els instruments i el patrimoni cultural en general de les societats musicals valencianes. És resultat d’un treball de camp en equip que ha començat inicialment en les bandes centenàries de tot el territori valencià, i que es plasma en un lloc web que pretén oferir en finalitzar el projecte un mapa dels principals fons musicals que atresoren les nostres bandes.\nL'Horta de Sant Marcel·lí posa música al Nadal\nLa Diputació de València convoca el Certamen Provincial de Bandes 2019


Col·laboradores educatives amb fills s’acullen al permís als pares per no haver d’anar al servei de guarda - Altaveu el diari digital d'Andorra\nCol·laboradores educatives amb fills s’acullen al permís als pares per no haver d’anar al servei de guarda\nJa s’ha advertit a funcionaris dels tres sistemes educatius que si la demanda per tenir cura dels infants s’incrementa, caldrà mobilitzar més personal\n22/04/2020 (21:45 CET)\nEl servei de guarda d’infants no acaba de reeixir entre aquells que l’han d’assegurar. La suposada improvisació amb què s’ha fet tot i el temor a contagis més altres qüestions de logística està causant molt mala maror. Fins al punt que moltes col·laboradores educatives amb fills han decidit acollir-se al permís que s’atorga als progenitors que s’han de quedar a casa per estar al càrrec dels seus petits per així evitar ser mobilitzades per al servei de guarda.\nDe moment, són poques les famílies que han demanat el servei i a les que se’ls ha concedit. Sobretot, el fet que sigui una atenció amb horari partit -perquè no hi ha servei de menjador ni es pot dur menjar al centre on s’hagi d’acudir- ha frenat moltes demandes, perquè no resol cap problema als progenitors que ho necessiten. D’altra banda, el ministeri d’Educació, en l’anàlisi de les peticions, també està aplicant criteris força estrictes.\nNo obstant això, a mesura que es vagin obrint sectors de l’activitat econòmica, i sense que hi hagi escola com a mínim fins a l’1 de juny, està clar que creixerà la demanda. I serà en aquest moment que caldrà veure com s’articula tot plegat. De fet, fonts coneixedores del servei han explicat que ja s’ha advertit a col·laboradores educatives assignades a sistemes educatius diferents a l’Escola andorrana, que han estat les primeres en ser citades, que poden ser mobilitzades en qualsevol moment.\nTot plegat ha portat -ja que la diferència entre el salari real i el salari base en molts casos tampoc no és tan gran- que diverses col·laboradores educatives amb fills s’hagin acollit al permís retribuït per poder-se absentar de la feina i estar a càrrec dels fills. Així eviten que mare i fill o fills hagin d’acudir al servei de guarda d’infants. De fet, acollir-se al permís està sent una solució per a moltes persones que més enllà de voler tenir cura del fills temen acudir a un servei que pot propiciar contagis.\nUn dels elements que també ha generat malestar entre el col·lectius dels col·laboradors educatius, que són els essencialment mobilitzats per fer-se càrrec del servei de guarda juntament amb personal de manteniment, que s’encarreguen d’altres qüestions logístiques del servei, és el fet que la normativa d’habitual compliment impedeix que aquests professionals puguin quedar-se sols amb escolars.\nPerò això, segons les fonts consultades, no és d’aplicació en l’actual situació. D’una banda, perquè el servei que s’ofereix, malgrat que pot arribar a tenir contingut pedagògic no té cap valor lectiu. De l’altra, perquè en l’actual cas d’excepcionalitat hi ha algunes limitacions que han quedat abolides, per dir-ho d’alguna manera. En qualsevol cas, els dubtes sobre el servei de guardes no deixen d’amuntegar-se.


SG House Private Apartment 2 Osaka Japó - Ofertes d'hotels amb els MILLORS DESCOMPTES EN LÍNIA\nTé alguna pregunta per a SG House Private Apartment 2?\nMés informació sobre SG House Private Apartment 2\nSituat a Tennoji, SG House Private Apartment 2 és el lloc perfecte per gaudir de Osaka i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nIHQ Osaka Nami és ben reconeguda per la seva qualitat de serveis i el seu personal amable, i SG House Private Apartment 2 compleix amb aquesta expectativa. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, bugaderia, Zones públiques amb Wi-Fi.\nEls clients poden triar d'entre 1 habitacions, i totes desprenen una atmòsfera de pau i harmonia total. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Osaka, faci de SG House Private Apartment 2 la vostra llar.


214 llocs de treball i 39 empreses cooperatives, balanç de cinc anys de l’Ateneu Cooperatiu el Vallès Occidental\nYou are here: Home / Destacats / Món cooperatiu / 214 llocs de treball i 39 empreses cooperatives, balanç de cinc anys de l’Ateneu Cooperatiu el Vallès Occidental\n28 maig 2022 No Comment\nL’evolució del programa dels Ateneus Cooperatius i projectes Singulars mostra que actualment hi participen 25 entitats de l’economia social de la comarca.\nUn total de 214 nous llocs de treball i 38 empreses cooperatives creades al Vallès Occidental, és el balanç presentat després de cinc anys de treball dels Ateneus i Projectes Singulars. Les dades van ser presentades el passat 25 de maig a la Tus, cooperativa que gestiona els autobusos de Sabadell, amb presència de Josep Vidal, director General d’Economia Social i Solidària, el Tercer Sector i les Cooperatives va obrir la presentació del balanç.\nDurant aquests cinc anys de treball, hi han participat 6.600 persones entre acompanyaments, activitats formatives, de sensibilització i altres esdeveniments, com ara fires i actes públics. Des de l’Ateneu Cooperatiu del Vallès Occidental destaquen que la major part d’aquesta participació ha estat ciutadania interessada sobre el com i el perquè dels productes i serveis que les cooperatives i associacions de l’Economia Social i Solidària realitzen.\nA banda, s’han creat 115 llocs nous de treball entre els 219 projectes acompanyats per l’Ateneu Cooperatiu del Vallès Occidntal (ACVOcc). S’han creat 29 cooperatives, i s’ha reforçat la consolidació de més de 60 projectes ja existents. L’ACVOcc s’ha desplegat per tot el Vallès Occidental a través d’activitats de visibilització i referència, articulació, estratègia conjunta suport a iniciatives en xarxa, interlocució amb els agents institucionals municipals, comarcals i nacionals.\nA la vegada, s’ha volgut impulsar sectors estratègics, com ara d’Habitatge, Sobirania Alimentària i Energètica, Mobilitat, Consum Conscient, Cultura Cooperativa, i un eix d’Interseccionalitats on es treballen les cures, les vulnerabilitats, el jovent i migracions.\nDe dreta a esquerra, Josep Vidal, director General d’Economia Social i Solidària de la Generalitat, Ana Belén Mesa, de La Natural Coopmunicació, i Eudald Griega, de l’Eixida SCCL.\nEl fet que la línia del Programa d’Economia Social i Solidària de la Generalitat ara sigui trianual (abans era anual), i la corresponent inversió econòmica per part de l’administració, ha permès fer una estratègia més completa i aterrada a les necessitats del territori, va expressar Ana Belén Mesa, de la cooperativa La Natural Coopmunicació. També destacà com a cabdal l’esfoç de persones i entitats promotores. Van començar impulsant l’Ateneu cooperatiu a la comarca 4 entitats, i actualment en són 25 entre promotores i participants, volent incrementar durant els propers tres anys.\nL?ACVOcc realitza itineraris col·lectius i individuals segons necessitats i estat dels projectes. Per l’actual convocatòria 2022-24 n’hi ha 41 projectes creats i 11 nous llocs de treball. L’ACVOcc destaca que el cooperativisme apunta a un model d’empresa que es construeix des de les mateixes persones treballadores. El projecte que no només satisfà les seves necessitats, sinó també treballa al seu barri, districte o munipici.\nEntre els reptes de l’Ateneu Cooperatiu, es mencionaren l’escalabilitat dels projectes des d’una perspectiva nacional i comarcal, comptar amb un Agent de referència comarcal per tal de desplegar plans estratègics industrials i sectorials, consolidar-se com a eina de referència per al tercer sector social, i també la relació amb Ateneus de les comarques limítrofs.\nLa Naucoop, una iniciativa finançada gràcies als projectes singulars, ha estat promoguda per les cooperatives sabadellenques L’Eixida, La Productora, La Sàrria, el Teler Cooperatiu, el Rodal i la terrassenca Communia, explicà Eudald Griera, de l’Eixida, SCCL. Des d’aquesta iniciativa s’està impulsant la cooperativa de segon nivell Cent deu, amb l’objectiu reforçar l’activitat de les cooperatives que la conformen, juntament amb la creació de tres laboratoris enfocats a la incubació de projectes, la comunicació alternativa i la intercooperació per l’impuls de la transició ecològica.


A PEU: Caminant a poc a poc s'observa millor la vida: “Operació Garzón”\nAcabo de veure el documental 'Operació Garzón' i us he de dir que no us el perdeu de cap de les maneres perquè val la pena de veritat i entendreu molt millor tot el que va passar ara fa justament 20 anys. Els impulsors d’aquest documental se sumen així a la commemoració dels vint anys dels fets i d’alguna manera ens recorden que tenim molt bona memòria per a certes coses i molt dolenta per a d’altres. Ens hauria de fer vergonya, molta vergonya, que s’hagi parlat tantes i tantes hores –fins a la saturació i l’avorriment- de les Olimpíades del 92 i no s’hagi dit res d’aquell episodi vergonyós.\nI si algú en surt tocat i enfonsat és aquest jutge estrella -que vol ser mediàtic com sigui- que es diu Garzón i que s’apunta al que sigui si sap que ha de sortir als diaris. El jutge Baltasar Garzón va aprovar la incomunicació dels vint-i-cinc detinguts, i disset van denunciar tortures. Garzón no en va fer cas i va donar per bones les declaracions fetes sota tortura, ens explica el documental. El dia de la presentació els promotors del documental van dir: 'Garzón va vulnerar els drets humans amb l'Operació Garzón, com va sentenciar el Tribunal Europeu dels Drets Humans d’Estrasburg dotze anys després, condemnant l’estat espanyol per haver vulnerat l’article número 2 de la Convenció contra la Tortura pel fet d'haver-se negat a investigar les denúncies per maltractaments, tot i les proves existents. Però l’aparell polític i jurídic del moment, no ha segut mai, de moment, al banc dels acusats.'\nEtiquetes de comentaris: Democràcia, drets humans, Tortura


Gandia continua concedint ajudes complementàries als afectats per l´incendi de Marxuquera -\nGandia continua concedint ajudes complementàries als afectats per l´incendi de Marxuquera02 desembre 2019\nEls Co-portaveus de Govern: el Vicealcalde, Josep Alandete, i el 2n Tinent d’Alcaldessa, José Manuel Prieto, han comparegut hui davant els mitjans de comunicació per tal d’informar dels principals assumptes tractats a la Junta de Govern Local celebrada aquest matí.\nAixí, les ajudes als afectats per l’incendi de Marxuquera d’agost 2018 ha tornat a centrar part dels punts tractats. I és que s’han complimentat 4 noves ajudes per a persones físiques i jurídiques: 4.650 € per a infraestructures agràries malmeses i 5.404 per a danys i béns en habitatges diferents a danys estructurals. “Des del govern local volem donar resposta a tots els afectats, a pesar que es van presentar aquestes sol·licituds fora de termini. Però no volem que ningú es quede enrere ni fora de l’únic termini obert. La nostra obligació és estar al costat dels afectats, sobretot, perquè encara sobraven diners per a les ajudes privades. Hem acceptat, fins i tot, dos recursos de propietaris que demanaven més diners”, ha explicat Prieto, qui ha recordat que l’executiu continua actuant sobre el terreny en la part pública (infraestructures, espais verds...).\nD’altra banda, el segon Tinent d’Alcaldessa ha anunciat la pròrroga del conveni de col·laboració amb el Campus de Gandia de la UPV per al desenvolupament de la Càtedra Gandia Turisme Intel·ligent, que es va signar el 27 de març de 2018. Per un valor de 42.000 €. “Això suposa també injectar al sector noves polítiques de turisme intel·ligent”.


L'Ajuntament desmenteix que Sabadell sigui la ciutat espanyola que menys gasta en transport públic | Ràdio Sabadell\nL'Ajuntament desmenteix que Sabadell sigui la ciutat espanyola que menys gasta…\nEls nous busos híbrids comprats per l'Ajuntament | Helena Molist\n10.01.2019 17:10 Pere Gallifa\nUn informe publicat aquest matí assegura que l'Ajuntament de Sabadell és el que menys gasta en transport públic de les 21 principals ciutats espanyoles. Unes dades que han estat rebatudes per consistori. L'estudi de l'Observatori de Serveis Urbans (OSUR), vinculat a l'Associació per l'Excel·lència dels Serveis Públics, calcula que la inversió en transport públic a la ciutat durant el 2018 va ser de 25,85 euros per habitant, una xifra inferior a la mitjana espanyola, que se situa als 47,75 euros. El regidor d'Espai Públic, Xavi Guerrero, ha criticat aquest estudi i assegura que amb les modificacions pressupostàries s'arriba als 11 milions, és a dir, a més de 50 euros per habitant. "El que passa és que possiblement s'han basat en el pressupost de partida i no en l'executat, la qual cosa és un error greu, ja que hem fet modificacions pressupostàries que no s'han considerat en l'estudi", ha explicat Xavi Guerrero, regidor d'Espai Públic, fent referència a la compra de 14 autobusos híbrids (per 4,1 milions d'euros) o els 5 milions d'aportacions a la TUS.\nGuerrero també ha recordat que el fet que un govern inverteixi més o menys diners en transport públic no vol dir que aquest funcioni millor. "Que siguin 20 euros o 50, no vol dir que el servei sigui bo o dolent. Per exemple, Sabadell té un servei públic molt poc subvencionat perquè és molt eficient", ha subratllat el regidor. La publicació també ha destacat que Sabadell també és la ciutat amb menys inversió en informació i promoció turística. L'Ajuntament, diuen, inverteix 1,18 euros per ciutadà, mentre que la mitjana estatal supera els 25 euros.\nL'informe també fa una crítica general als governs de transformació, assegurant que "la irrupció dels partits del canvi en els governs municipals ha variat molt poc la despesa respecte als partits tradicionals". Al mes d'agost, OSUR publicava un altre informe que va ser criticat pel regidor de Serveis Municipals, Lluís Perarnau, el qual afirmava que hi havia "una intencionalitat molt clara per defensar els serveis externalitzats".


La recepta guanyadora del gener (2017)\nPàgina d'inici Concursos La recepta guanyadora del gener (2017) La recepta guanyadora del gener (2017)\nHa guanyat un àpat per a dues persones al restaurant Summum de l'hotel Alimara\nDates del concurs: des del 16/12/2016 fins el 16/01/2017\tGuanyadors\nMenjador del restaurant Summum\tCigrons amb salsa de tomacons i carxofa\n250 g de cigrons crus\n10 tomacons secs\nLa nit abans, poseu els cigrons en remull amb un grapat de sal i ben coberts d’aigua (almenys el doble del seu volum). L'endemà, coeu-los amb el comí (així seran més digestius), intentant que no es desfacin, a foc lent i escumant-ho de tant en tant.\nPer a la salsa de tomacons: escaldeu els tomacons uns minuts i reserveu l'aigua (val la pena guardar-la per fer, per exemple, un bon risotto de bolets).\nPasseu els tomacons per la batedora, amb oli i un gra d'all pelat. Amb l'aigua d'escaldar-los, controleu l'espessor de la salsa al gust. En una paella, enrossiu les carxofes, tallades a làmines. Serviu els cigrons amb la carxofa per sobre i la salsa en un bol a part.\nXènia Gaspar Blancafort (Caldes de Montbui)\nTanca La participació en aquest concurs és voluntària. Les dades personals que ens faciliteu es tractaran com s'indica en la política de protecció de dades de Sàpiens SCCL.\nPer participar en el concurs has de ser usuari registrat de Cuina.cat, t'has d'identificar prèviament i has de proposar una recepta teva.\nUn cop tancat el període de participació, l'equip de Sàpiens Publicacions seleccionarà un guanyador d'entre totes les receptes rebudes.\nEl premi per al guanyador serà un àpat per a dues persones al restaurant Summum de l'hotel Alimara.\nEl premi no es podrà canviar o substituir a petició del guanyador. Si per alguna causa no us és possible aprofitar el premi, s'entendrà que hi renuncieu, i Sàpiens SCCL no us haurà de compensar.\nPassats 4 mesos després de fer-se públics els guanyadors, es donarà per caducat el dret a qualsevol reclamació.\nEl premi d'aquest concurs queda subjecte a les obligacions i retencions fiscals legalment establertes.\nEl període de participació en aquest concurs serà del 16 de desembre de 2016 al 16 de gener de 2017.\nLa participació en el concurs implica l'acceptació d'aquestes bases i del criteri de Sàpiens SCCL pel que fa a la resolució de qualsevol qüestió derivada del concurs i de l'elecció dels guanyadors.\t+ vistos\t+ comentats\tQuatre consells sobre la...\tTots els secrets de les...\tJa és dijous gras!\tLa Cuina del Bacallà a Tossa...\tL’all negre, un aliment...\tQuatre consells sobre la...\tJa és dijous gras!\nViu la gastronomia amb la revista Cuina.


Gran festa de presentació del CE Premià 2013-14 - Ràdio Premià de Mar\nTOPICS:CE premiàCHLPremiàCN PremiàHoqueiwaterpolo\nPosted By: Joaquim Aguilar 2013-11-21\nEl camp municipal d’esports de Premià de Mar\nFesta de presentació dels equips del CE PRemià de la temporada 2013-2014 demà al Municipal d’Esports.\nEl Club ha preparat per primera vegada un acte basat activitats lúdiques obertes a tota la població i una presentació en la línia dels shows dels grans equips professionals. Així, hi haurà atraccions inflables a la gespa durant la tarda i els equips, que es presentaran a partir de 2/4 de 8, sortiran a la gespa per un gran pòrtic inflable i s’utilitzarà un canó de llum. Tancaran l’acte els parlaments del president del club, Jose Antonio Alonso, i de l’alcalde de Premià de Mar Miquel Buch.\nSegons ha indicat avui a Premià Notícies el coordinador general del club Rogeli Mas, l’entitat ha decidit canviar el format de l’acte i donar-li més espectacularitat amb vistes a la celebració del centenari, l’any 2015.\nPrimer desplaçament del CN Premià a la 2a divisió de waterpolo\nL’equip de waterpolo del Túria\nComencem a fer ruta per la competició del cap de setmana: dissabte el 1er equip del CN Premià de waterpolo viatja a València en el que serà el primer desplaçament de l’equip aquesta temporada a la 2a divisió estatal. S’enfrontaran al Túria, un equip temible, i nosaltres avui fem la prèvia amb el tècnic de l’equip Albert Salvatierra.\nSegona seu de la Lliga Or d’hoquei en línia a Madrid\nImatge de l’última seu de Lliga Or a Valladolid\nI del waterpolo a l’Hoquei en Línia, perquè els nois del sènior del CHLP també viatgen dissabte, i ho fan a Madrid, a las Rozas, per jugar la 2a seu de la Lliga Or, dos partits –de matí i tarda- amb el Sant Andreu i el Playas de Oropesa de Castelló. Parlem novament amb l’entrenador Jordi Argullós.\nEntrevista a Jordi Argullós\nEl CE Premià rep el San Lorenzo\nEl Premià destrossa el Huetor Vega en el primer quart i tanca la primera volta líder\nBe the first to comment on "Gran festa de presentació del CE Premià 2013-14"